钦定古今图书集成/明伦汇编/氏族典/第177卷 > 田悦
## 钦定古今图书集成/明伦汇编/氏族典/第177卷 > 田悦

按《唐书田承嗣传》：“承嗣从子悦，蚤孤，母更嫁平卢戍
卒，悦随母转侧淄青间，承嗣得魏，访获之。及长，剽悍
善斗，冠军中。承嗣爱其才，将死，顾诸子弱，乃命悦知
节度事。帝因诏悦自中军兵马使府左司马擢留后，
俄检校工部尚书，为节度使。悦始招致贤才，开馆宇
外，示恭顺，阴济其奸。德宗立，不假借方镇，诸藩帅惧”
悦，遂合谋同叛，国号魏，僭称魏王，以府为大名府，署
子为府留后。会朱泚乱，帝出奉天，赦罪复官爵，拜悦
检校尚书右仆射，封济阳郡王。悦阻兵凡四年，狂愎
少谋，亟战数北士苦之，且厌兵。从弟绪与族人语曰：
“仆射妄起兵，几赤吾族。”乃与左右逾垣入，手刺悦。悦
死，年三十四。